**МОТИВИ**

**КЪМ ПРОЕКТ ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА КАЙНАРДЖА**

/съгласно изискванията на чл.28 от Закона за нормативните актове/

1. **Причини налагащи изменението на Наредбата**

Изработването на проекта за изменение допълнение на Наредбата за определянето и администрирането на местните такси и цени на услуги в Община Кайнарджа е във връзка с обнародвания в държавен вестник брой 71/11.08.2020 г. Закон за изменение и допълнение на Закона за местните данъци и такси (ЗИЗМДТ) и съобразен с Решение № 121 по Протокол № 15 от 30.10.2020 г. на Общински съвет Кайнарджа, взето по Докладна записка с Вх.№ 164/19.10.2020 г.

В преходните и заключителни разпоредби на ЗИЗМДТ е създаден нов §3 с алинеи 1 и 2 в сила от 11.08.2020 г., съгласно които Общинския съвет може да освободи от заплащане на такса битови отпадъци за услугата по сметосъбиране и сметоизвозване за определен период от 2020 г. задължените лица предприятия, които вследствие на извънредното положение, обявено с решение на Народното събрание от 13 март са преустановили стопанската си дейност, осъществявана в недвижимия имот на територията на общината. Преустановяването на дейността от данъчнозадължените лица се удостоверява с финансови и други документи, по ред и начин определен от общински съвет.

1. **Цели, които се поставят**

Целите, които се поставят с приемането на измененията и допълненията в Наредбата съвпадат с причините- привеждане в съответствие с новата законова уредба, както и облекчаване и намаляване на административната тежест на засегнатите лица, които в резултата на обявеното извънредно положение са преустановили стопанската си дейност в имота.

1. **Финансови и други средства, необходими за прилагането на новата уредба**

Предлаганата промяна в Наредбата няма да доведе до допълнително натоварване на бюджета на Община Кайнарджа.

1. **Очаквани резултати**

Предложената промяна ще доведе до положителен ефект и благоприятни последствия за задължените лица по отношение на намаляване на административната тежест за тях.

**5.Анализ за съответствие с правото на Европейския съюз**

Настоящия проект за изменение и допълнение на Наредбата за определянето и администрирането на местните такси и цени на услуги в Община Кайнарджа са съобразени с действащото законодателство, както и с приложимото право на Европейския съюз.

**Забележка:** Съгласно чл. 26, ал.3 от Закона за нормативните актове (ЗНА) проекта за изменение и допълнение на Наредбата за определянето и администрирането на местните такси и цени на услуги в Община Кайнарджа, мотивите към него, сканирана докладна записка с вх.№ 164/19.10.2020 г. и сканирано препис- извлечение на Решение № 121 по Протокол № 15 от 30.10.2020 г. на Общински съвет Кайнарджа са качени на интернет страницата на Община Кайнарджа. Съгласно чл.26, ал.3 от ЗНА на заинтересованите лица се предоставя 14- дневен срок за предложения и становища по проекта. Към настоящия момент няма законова пречка да се предприемат действия за уеднаквяване на националното и местното законодателство. Като се съкрати срока за предложения и становища, посредством публикуването на предвидените промени в сайта ни, в никакъв случай няма да се накърнят обществените и граждански права и интереси.

Предложенията и становищата могат да бъдат депозирани в деловодството на Община Кайнарджа на адрес: с. Кайнарджа, ул. Димитър Дончев №2, ет. 2, стая № 201 или изпращани на e-mail:kain\_s@abv.bg.